Diari Oficial de la Generalitat Valenciana


Sumari del DOGV 6268, del 17-05-2010 (2010/5523)

Convocatòria d'Assemblea General ordinària.
-------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5523


Organisme emissor
:   Caixa Rural d'Alginet, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2010/5523]  
El Consell Rector d'aquesta Caixa Rural d'Alginet, en la sessió de data 10 de maig de 2010, va acordar per unanimitat convocar Assemblea General ordinària de socis, que se celebrarà en el domicili social, carrer València, número 13, d'Alginet (València), el dia 4 de juny de 2010, a les 20.30 hores en primera convocatòria, i a les 21.00 hores, en segona convocatòria, per a tractar els següents punts de l'orde del dia:  
1. Lectura i aprovació, si és procedent, de l'informe de gestió i dels comptes anuals de 2009.  
2. Proposta i aprovació, si és procedent, de l'aplicació de resultats de l'exercici 2009.  
3. Aprovació, si és procedent, de la liquidació de pressupost d'ingressos i despeses, del fons de formació i promoció cooperativa de 2009 i pla d'inversions i despeses per a l'exercici 2010.  
4. Tipus d'interés a aplicar a les aportacions voluntàries incorporades al capital social per a l'any 2010.  
5. Constitució del grup cooperatiu consolidable d'entitats financeres Caixes Rurals del Mediterrani, CRM, de la qual és entitat capçalera la Caixa Rural del Mediterrani Ruralcaja, S. Coop. de Crèdit; incorporació a aquest de la Caixa en la seua condició d'entitat fundadora, i aprovació, si és procedent, del document contractual de constitució de l'esmentat grup cooperatiu a subscriure per les entitats fundadores.  
Acords complementaris per a la incorporació al mencionat grup:  
Informació i aprovació, si és el cas, de la proposta de modificació d'estatuts socials, amb la incorporació a aquests d'un capítol nou, que substituirà l'actual capítol VI, titulat «Del grup cooperatiu Caixes Rurals del Mediterrani, CRM i de l'entitat capçalera», que contindrà quatre nous articles, números 59 a 62, ambdós inclusivament, referits a «Integració en el grup i règim jurídic», «Actuacions de l'entitat capçalera en matèria de solvència i liquiditat», «Facultats delegades per la Caixa en l'entitat capçalera» i «Fons central d'intercooperació». Renumeració dels actuals articles 59 a 61, que constitueixen els actuals capítols VI i VII, els quals, sense cap alteració en la seua actual redacció, passaran a ser els que ara s'assenyalen amb els números 63 i 64 del capítol VII, i el 65 del capítol VIII.  
Autorització per a la integració en el sistema institucional de protecció cooperativa (SIP), promogut en l'àmbit de l'Asociación Española de Cajas Rurales.  
6. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura precisa per a poder complir les indicacions o esmenar els inconvenients que poguera formular al text indicat l'organisme autoritzador de la modificació estatutària o dels registros competents amb vista a aconseguir-ne l' autorització, la qualificació i la inscripció definitiva.  
7. Nomenament d'experts auditors de comptes independents.   
8. Autoritzacions diverses.  
9. Informe de la Presidència.  
10. Suggeriments i preguntes.  
11. Aprovació de l'acta de l'assemblea o designació, si és el cas, de dos socis per l'Assemblea per a l'aprovació indicada.  
Alginet, 10 de maig de 2010.- El president del Consell Rector: J. Francisco Martín Ramírez.  
Nota. D'acord amb el que establixen els estatuts socials d'aquesta Caixa Rural i en la legislació vigent, els estats financers de l'exercici, informe de gestió, informe de verificació de comptes anuals i els altres documents que seran sotmesos a la consideració de l'Assemblea, en particular el text de la modificació estatutària que el consell rector sotmet a aprovació, així com un informe justificant la reforma, estaran a la disposició dels socis de l'entitat per al seu entrega de forma immediata i gratuïta, en el domicili social de la mateixa, siti a Alginet (València), carrer València, número 13, establint-se el següent règim de consulta: de dilluns a divendres de 10.00 a 12.00 hores, a partir de la convocatòria de l'assemblea i fins a la seua celebració.